“ประวิตร” รับตั้ง 9 รองหัวหน้า-โฆษกพรรคคนใหม่ ปัดตอบลือ 4 กุมารเตรียมไขก๊อก!
“พล.อ.ประวิตร วงษ์สุวรรณ” รับตั้ง 9 รองหัวหน้า-โฆษกพรรคคนใหม่ ปัดตอบลือ 4 กุมารเตรียมไขก๊อก!
“พล.อ.ประวิตร วงษ์สุวรรณ” รับตั้ง 9 รองหัวหน้า-โฆษกพรรคคนใหม่ ปัดตอบลือ 4 กุมารเตรียมไขก๊อก!
30 มิ.ย. 2563

พล.อ.ประวิตร วงษ์สุวรรณ รองนายกรัฐมนตรี ในฐานะหัวหน้าพรรคพลังประชารัฐ (พปชร.) เปิดเผยว่า ได้จัดเตรียมรายชื่อรองหัวหน้าพรรคจำนวน 9 คนไว้เรียบร้อยแล้ว โดยยอมรับว่าทั้ง 9 คนมาจากทุกขั้วภายในพรรค แต่ปฏิเสธไม่ทราบว่ารายชื่อทั้ง 9 คนเป็นไปตามกระแสข่าวหรือไม่ พร้อมทั้งเตรียมแต่งตั้งโฆษกพรรคคนใหม่ด้วย
ส่วนกรณีนางนฤมล ภิญโญสินวัฒน์ นั้น พล.อ.ประวิตร กล่าวยืนยันว่า ไม่ใช่หัวหน้าทีมเศรษฐกิจของพรรคพลังประชารัฐ แต่เป็นหนึ่งในทีมร่างนโยบายให้กับพรรค
“ไม่ได้นำทีมเศรษฐกิจ แต่เป็นเรื่องการเขียนนโยบาย ไม่ใช่ อ.แหม่ม เพราะเขาเป็นหนึ่งในทีมเขียนนโยบาย” พล.อ.ประวิตร กล่าว
ส่วนกรณีมีข่าวกลุ่ม 4 กุมาร ซึ่งประกอบด้วย นายอุตตม สาวนายน , นายสนธิรัตน์ สนธิจิรวงศ์ , นายสุวิทย์ เมษินทรีย์ และ นายกอบศักดิ์ ภูตระกูล เตรียมลาออกจากพรรคนั้น พล.อ.ประวิตร ระบุเพียงว่า ทั้ง 4 คนไม่ได้มาปรึกษากับตนเอง
ทั้งนี้ พล.อ.ประวิตร ได้กล่าวถึงเป้าหมายการทำงานในฐานะหัวหน้าพรรคพลังประชารัฐว่า ตั้งใจจะทำให้ประชาชนอยู่ดีกินดี และทำให้เศรษฐกิจดี ส่วนนโยบายด้านเศรษฐกิจต้องทำให้เศรษฐกิจฐานรากดีขึ้น และเป็นนโยบายที่ ส.ส.สามารถไปใกล้ชิดกับประชาชนได้ ซึ่งเป็นเรื่องของพรรค ไม่ใช่เรื่องของรัฐบาล